সেঞ্চুরি না করেও বিশ্বরেকর্ড বিরাটের! পন্টিংকে টপকে হলেন নম্বর ওয়ান

ওয়েব ডেস্ক: কেন তাঁকে ক্রিকেটের ইতিহাসে সর্বকালের সেরা ব্যাটারদের মধ্যে ধরা হয়, বারবার তার প্রমাণ দিয়ে চলেছেন বিরাট কোহলি (Virat Kohli)। রাঁচিতে ১৩৫, রায়পুরে ১০২, তারপর বিশাখাপত্তনমে ৬৫ – একের পর এক বড় ইনিংস খেলেছেন দক্ষিণ আফ্রিকার (South Africa) বিরুদ্ধে একদিনের সিরিজে। শেষ ম্যাচেও সেঞ্চুরি করতে পারতেন। কিন্তু প্রোটিয়াদের দেওয়া টার্গেট সে জন্য যথেষ্ট ছিল না।

তবে বিশাখাপত্তনমে সেঞ্চুরি না করলেও এক বিরাট নজির (Record) গড়েছেন কিং কোহলি। আন্তর্জাতিক ক্রিকেটের ইতিহাসে এবার আরও এক ‘এলিট লিস্ট’-এর শীর্ষে নাম উঠল ভারতের এই তারকা ব্যাটারের। সিরিজের নির্ণায়ক এই ম্যাচে দক্ষিণ আফ্রিকার বিরুদ্ধে কেরিয়ারের ১৬তম ওডিআই হাফ-সেঞ্চুরি করলেন তিনি। এতদিন এই রেকর্ডে কোহলির সঙ্গে নাম ছিল রিকি পন্টিং ও কুমার সাঙ্গাকারার। দু’জনেরই প্রোটিয়াদের বিরুদ্ধে ১৫টি করে হাফ-সেঞ্চুরি করেছেন। তাঁদের টপকে এবার শীর্ষে কোহলি।

আরও পড়ুন: সিরিজ জিতেই মন্দিরে পুজো কোহলির! ছুটির দিন গেলেন কোথায়? দেখুন ভিডিও

ODI-তে দক্ষিণ আফ্রিকার বিরুদ্ধে সফলতম ব্যাটারদের তালিকা

বিরাট কোহলি (ভারত)

ম্যাচ: ৩৪

রান: ১৮০৬

হাফ-সেঞ্চুরি: ১৬

রিকি পন্টিং (অস্ট্রেলিয়া)

ম্যাচ: ৪৮

রান: ১৮৭৯

হাফ-সেঞ্চুরি: ১৫

কুমার সাঙ্গাকারা (শ্রীলঙ্কা)

ম্যাচ: ৪৪

রান: ১৭৮৯

হাফ-সেঞ্চুরি: ১৫

টেস্ট এবং টি-২০ ফরম্যাট থেকে অবসর নিলেও ওডিআই ক্রিকেটে নিজেকে উজাড় করে খেলছেন বিরাট। ইতিমধ্যে ওডিআই-তে ৫২টি সেঞ্চুরি করে শচীনের রেকর্ডও ভেঙ্গে ফেলেছেন। এখন শুধু তাঁর সামনে একটাই ১০০টি সেঞ্চুরির ঐতিহাসিক রেকর্ড। এই অবিশ্বাস্য নজির এখনও অবধি রয়েছে শুধুমাত্র শচীন তেন্ডুলকরের নামে। সেই নজির থেকে কোহলি মাত্র ১৬টি সেঞ্চুরি দূরে। এতগুলি সেঞ্চুরি করা মোটেই সহজ নয়। তবে বিরাটের ফিটনেস, ফরম এভাবে থাকলে তা অসম্ভব কিছুও নয়।